**Marc Rich** (tidligere **Marcell David Reich**; født 18. desember 1934 i Antwerpen i Belgia, død 26. juni 2013 i Luzern i Sveits) var en amerikansk finansmann og råvarehandler, spesielt innen oljesektoren. Han opprettet selskapet Marc Rich & Co AG i 1974 og ble raskt en rik mann.

Marc Rich, som var tysktalende jøde, men hadde vært bosatt i USA siden hans familie flyktet fra det okkuperte Belgia, hadde også belgisk, boliviansk, israelsk og spansk pass. Han var æresdoktor ved to universiteter i Israel.[]

Liv og virke
------------

### Bakgrunn

Marc Richs foreldre var tyskspråklige jøder. Moren Paula stammet fra Saarbrücken, faren David var opprinnelig fra en shtetl i Przemyśl i Polen og reiste etterhvert reiste til Frankfurt am Main i Tyskland. Der var han allehånde handelsmann innen det meste, fra gammelt metall til sko. Etter Adolf Hitlers nasjonalsosialistiske maktovertagelse flyktet foreldrene fra Frankfurt til Belgia. Der ble så Marcell David Reich født.

Familien Reich kom seg ut av Belgia før Wehrmacht hadde klart å okkupere hele landet. De dro med bil til Frankrike, og fra den nordfranske tyskokkuperte landsdel til det ikke-okkuperte Vichy-Frankrike. Der var de også i stor fare, og i siste liten kom de seg, helt pengeløse, med et fraktskip fra Marseille til Marokko. Til slutt kom de seg med fraktskipet *Monviso* til USA.

I New York City bodde familien en tid hos slektninger, og så flyttet de til Philadelphia, og videre til Kansas City. De dro så tilbake til New York til en del av Queens hvor det bodde mange jødiske innvandrere. I 1945 fikk de amerikansk statsborgerskap, og endret etternavn til *Rich*.

### Forretningsmann

Marc Rich fikk en god økonomisk utdannelse, og slo seg opp som forretningsmann.

Marc Rich ble tiltalt i USA på 51 punkter for blant annet skatteforbrytelser og illegal handel med Iran og bedrageri og flyktet derfor tll Sveits, men president Bill Clinton benådet Marc Rich på sin aller siste dag som president i 2001. USAs føderale politi FBI frigav i pakt med USAs offentlighetsprinsipp en uke innen presidentvalget i 2016 en utredning mot Bill Clinton om benådningen av Marc Rich. FBI hadde nedlagt sin utredning i 2005.

Litteratur
----------

* Daniel Ammann: *The King of Oil: The Secret Lives of Marc Rich*, 2009.

Referanser
----------

1. 1 2   Gemeinsame Normdatei, besøkt 3. mai 2014[Hentet fra Wikidata]
2. 1 2   Munzinger Personen, Munzinger IBA 00000028896, besøkt 9. oktober 2017[Hentet fra Wikidata]
3. ↑   Gemeinsame Normdatei, besøkt 15. desember 2014[Hentet fra Wikidata]
4. ↑   Gemeinsame Normdatei, besøkt 31. desember 2014[Hentet fra Wikidata]
5. ↑  «The Face of Scandal». *vanityfair*. 13. juni 2001. Arkivert fra originalen 21. august 2008. Besøkt 1. juni 2001.
6. ↑  Reaves, Jessica (13. februar 2001). «The Marc Rich Case: A Primer». *Time*. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 12. mai 2010.
7. ↑  Ammann, Daniel (2009). *The King of Oil: The Secret Lives of Marc Rich*. New York: St. Martin‘s Press. ISBN 0-312-57074-0.

|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** GND **·** LCCN **·** ISNI **·** NDL **·** Munzinger (iba)
 |